ai4bharat/Pralekha huggingface dataset:
മന്ത്രിസഭ
ഖാരിഫ് സീസണിലെ  ഫോസ്ഫാറ്റിക്, പൊട്ടാസ്സിക്  വളങ്ങള്ക്കായുള്ള പോഷകാധിഷ്ഠിത സബ്സിഡി  നിരക്കുകള്ക്ക് മന്ത്രിസഭ അംഗീകാരം നല്കി
2022ലെ എന്ബിഎസ് -ഖാരിഫ് സീസണായി 60,939.23 കോടി രൂപയാണ് സബ്സിഡി ഇനത്തില് മന്ത്രിസഭ അംഗീകരിച്ചത്
കഴിഞ്ഞ വര്ഷത്തെ അപേക്ഷിച്ച് ബാഗ് സബ്സിഡിയില് 50 ശതമാനത്തിലധികം വര്ധന
2022ലെ ഖാരിഫ് സീസണിനായി  ഫോസ്ഫാറ്റിക്, പൊട്ടാസ്സിക്  വളങ്ങള്ക്കുള്ള പോഷകാധിഷ്ഠിത സബ്സിഡി  നിരക്കിനുള്ള രാസവളം വകുപ്പിന്റെ നിര്ദ്ദേശത്തിന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
സാമ്പത്തിക സഹായം:
എന്ബിഎസ് ഖാരിഫ്-2022 ന് മന്ത്രിസഭ അംഗീകരിച്ച സബ്സിഡി  ചരക്ക് സബ്സിഡി വഴി തദ്ദേശീയ വളത്തിനുള്ള  പിന്തുണയും തദ്ദേശീയ ഉല്പാദനത്തിനും ഡിഎപി ഇറക്കുമതിക്കും അധിക പിന്തുണയും ഉള്പ്പെടെ 60,939.23 കോടി രൂപയായിരിക്കും.
നേട്ടങ്ങള്:
ഡി-അമോണിയം ഫോസ്ഫേറ്റിന്റെയും  അതിന്റെ അസംസ്കൃത വസ്തുക്കളുടെയും അന്താരാഷ്ട്ര വിലയിലെ വര്ധന കേന്ദ്ര ഗവണ്മെന്റ് ഇടപെട്ട് നിയന്ത്രണത്തിലാക്കി. ഒരു ചാക്കിന് നിലവിലുള്ള 1650 രൂപ സബ്സിഡിക്ക് പകരം ഡിഎപിയില് ഒരു ചാക്കിന് 2501 രൂപ സബ്സിഡി നല്കാന് കേന്ദ്രം തീരുമാനിച്ചു. ഡിഎപിയുടെയും അതിന്റെ അസംസ്കൃത വസ്തുക്കളുടെയും വിലയില് 80 ശതമാനത്തോളമാണ് വര്ധനയുണ്ടായത്. സബ്സിഡിയുള്ളതും താങ്ങാനാകുന്നതും ന്യായവുമായ നിരക്കില് പി- കെ വളങ്ങള് ലഭിക്കുന്നതിനും കാര്ഷിക മേഖലയെ പിന്തുണയ്ക്കുന്നതിനും ഇത് കര്ഷകരെ സഹായിക്കും.
നടപ്പിലാക്കല് തന്ത്രങ്ങളും ലക്ഷ്യങ്ങളും:
2022ലെ ഖാരിഫ് സീസണിനായുള്ള  എന്ബിഎസ് നിരക്കുകള് അടിസ്ഥാനപ്പെടുത്തി പി-കെ വളങ്ങള്ക്കുള്ള സബ്സിഡി ലഭ്യമാക്കും. ഇത് കുറഞ്ഞ വിലയില് കൃഷിക്കാര്ക്ക് ഈ വളങ്ങള് സുഗമമായി ലഭിക്കുന്നുണ്ടെന്ന് ഉറപ്പാക്കും.
പശ്ചാത്തലം:
യൂറിയ, 25 ഗ്രേഡ് പി-കെ വളങ്ങള് എന്നിവ സബ്സിഡി നിരക്കില് വളം നിര്മ്മാതാക്കള്/ഇറക്കുമതിക്കാര് മുഖേന ഗവണ്മെന്റ് കര്ഷകര്ക്ക് ലഭ്യമാക്കുന്നു. 2010 ഏപ്രില് ഒന്ന് മുതല് എന് ബിഎസ് പദ്ധതി മുഖേനയാണ് പി-കെ വളങ്ങള്ക്കുള്ള സബ്സിഡി നിയന്ത്രിക്കുന്നത്. കര്ഷക സൗഹാര്ദ്ദ നിലപാടിന്റെ ഭാഗമായി കര്ഷകര്ക്ക് താങ്ങാവുന്ന വിലയില് പി-കെ വളങ്ങളുടെ ലഭ്യത ഉറപ്പാക്കാന് ഗവണ്മെന്റ് പ്രതിജ്ഞാബദ്ധമാണ്. യൂറിയ, ഡിഎപി, എംഒപി, സള്ഫര് തുടങ്ങിയ വളങ്ങളുടെയും മറ്റും അന്താരാഷ്ട്ര വിലയിലെ കുത്തനെയുള്ള വര്ദ്ധന കണക്കിലെടുത്ത്, ഡിഎപി ഉള്പ്പെടെയുള്ള പി-കെ വളങ്ങള്ക്ക് സബ്സിഡി വര്ദ്ധിപ്പിച്ചുകൊണ്ട് കൂടിയ വില ഇളവ് ചെയ്യാന് ഗവണ്മെന്റ് തീരുമാനിച്ചു. അംഗീകൃത നിരക്ക് അനുസരിച്ച് വളം കമ്പനികള്ക്ക് സബ്സിഡി നല്കും, അതുവഴി കര്ഷകര്ക്ക് കുറഞ്ഞ വിലയില് രാസവളങ്ങള് ലഭ്യമാക്കാന് കഴിയും.
--ND--
(
തൊഴില്മേഖലകളിലെ പരിശീലനത്തിനും വിദ്യാഭ്യാസത്തിനുമായി ഇറ്റലിയുമായി ഇന്ത്യ ഏര്പ്പെട്ട ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഗുണഫലങ്ങള്:-
പ്രവര്ത്തനമേഖലയില് മികച്ച പ്രവൃത്തി പ്രോത്സാഹിപ്പിക്കുന്നതിനുവേണ്ട പശീലന വിദ്യാഭ്യാസ പ്രവര്ത്തനങ്ങള് വ്യാപിപ്പിക്കുന്നതിന് ധാരണാപത്രം സൗകര്യമൊരുക്കും.
-പരിശീലനരീതിശാസ്ത്രത്തിലും സാങ്കേതികത്വത്തിലും തുടര്ച്ചയായ സംയുക്ത പരിശീലന പദ്ധതി.
-വ്യത്യസ്ത സാമൂഹിക പങ്കാളികള്ക്കായി പുതിയ പരിശീലന മൊഡ്യൂളുകള് വികസിപ്പിക്കുക.
-തൊഴില് സംബന്ധിച്ച വിവിധ വിഷയങ്ങളില് ഇഷ്ടാനുസരണമുള്ള പരിശീലന പരിപാടി സംഘടിപ്പിക്കുക.
-പരിശീലന രീതിശാസ്ത്രത്തിന്റെ വിലയിരുത്തല് ഏറ്റെടുക്കുക.
-പരിശീലന പരിപാടിയിലെ നല്ല ശീലങ്ങള് കൈമാറുക, പ്രത്യേകിച്ചു തൊഴില്നടത്തിപ്പ്; പരിശീലന മോഡ്യൂളകളുടെ അവതരണം നടപ്പാക്കല് എന്നിവയിലും പഠന സന്ദര്ശനങ്ങള് സംഘടിപ്പിക്കുന്നതിലും പരസ്പരം സഹായിക്കുക.
-അറിവും വിവരങ്ങളും പങ്കുവയ്ക്കുന്നതിനായി പരിശീലകരെ കൈമാറ്റംചെയ്യുക.
പ്രധാനപ്പെട്ട നേട്ടങ്ങള്:
പ്രവര്ത്തന ലോകത്തിന്റെ പരിവര്ത്തനം ഉള്ക്കൊണ്ടുകൊണ്ട് വെല്ലുവിളികളോട് പ്രതികരിക്കാന് കഴിയുന്ന തരത്തില് സ്ഥാപനങ്ങളുടെ സാങ്കേതിക ശേഷി ഉയര്ത്തുക എന്നതാണ് ഈ ധാരണാപത്രത്തിന്റെ പ്രധാന നേട്ടം. ഇത് വികസിച്ചുവരുന്നതിന്റെ സാങ്കേതിശേഷി വര്ധിപ്പിക്കും. അന്താരാഷ്ട്ര പരിശീലന പരിപാടികള് വികസിപ്പിക്കുകയും സംഘടിപ്പിക്കുകയും ചെയ്യുകയും വി.വി. ഗിരി ദേശീയ തൊഴില് ഇന്സ്റ്റിറ്റ്യൂട്ടിനെ  ഏഷ്യാ-പസഫിക് മേഖലയിലെ ഏറ്റവും മികച്ച പരിശീലനകേന്ദ്രമാക്കുകയും ഇതിലൂടെ സാദ്ധ്യമാകും. ഏഷ്യാ പസഫിക് മേഖലയിലെ വിശാലമായ പരിധിയില്നിന്ന് സാമൂഹികപങ്കാളികളെ കണ്ടെത്താവുന്ന തരത്തില് ധാരണാപത്രത്തിന് എത്തിപ്പെടാവുന്നത് വിശാലമാക്കിയിട്ടുണ്ട്.
പശ്ചാത്തലം:
1. ഇന്ത്യാ ഗവണ്മെന്റിന്റെ തൊഴില്മന്ത്രാലയത്തിന് കീഴില് നോയിഡയില് പ്രവര്ത്തിക്കുന്ന ഒരു സ്വയംഭരണസ്ഥാപനമായ വി.വി.ഗിരി നാഷണല് ലേബര് ഇന്സ്റ്റിറ്റ്യൂട്ടും . ടൂറിനിലെ അന്താരാഷ്ട്ര തൊഴിലാളി സംഘടനയുടെ അന്താരാഷ്ട്ര പരിശീലനകേന്ദ്രവുമായി  അറിവുകളുടെയും അനുഭവജ്ഞാനത്തിന്റെയും ഉള്പ്പെടെ നിരവധി പ്രവര്ത്തനങ്ങളുടെ പരസ്പര പങ്കുവെക്കലിനുള്ള സഹകരണത്തിനായി ഒരു ധാരണാപത്രം ഒപ്പുവച്ചു. സ്ഥാപനങ്ങള് തമ്മിലുള്ള സഹകരണത്തെ ഒരു ഔപചാരികമായ പ്രൊഫഷണല് സഹകരണമായി മാറ്റുകയായിരുന്നു ധാരണാപത്രത്തിന്റെ ലക്ഷ്യം.
2) രാജ്യാന്തര തൊഴിലാളി സംഘടനയുടെ  രാജ്യാന്തര പരിശീലനകേന്ദ്രം 1964ല് ടൂറിനില് ആരംഭിച്ചു. രാജ്യാന്തര തലത്തില് തൊഴില്രംഗത്ത് വിവിധ മാനങ്ങളോടെയുള്ള പരിശീലനം നല്കുന്നതിനുള്ള പ്രധാനപ്പെട്ട ശ്രദ്ധാകേന്ദ്രമായി അത് അന്നുമുതല് പരിണമിച്ചു. തൊഴില്, അധ്വാനം, മാനവവിഭവശേഷി വികസനം, കാര്യശേഷി നിര്മ്മാണം എന്നീ മേഖലകളില് ഐ.ടി.സിക്ക് വിശാലമായ രാജ്യാന്തര പരിചയസമ്പന്നതയുടെ മികവുണ്ട്. തൊഴില്മേഖലകളില് പരിശീലന പ്രവര്ത്തനങ്ങളില് ഏര്പ്പെട്ടിരിക്കുമേമ സ്ഥാപനങ്ങളുമായി പങ്കാളിത്തം ഉണ്ടാക്കുകയെന്നതാണ് ഐ.ടി.സിയുടെ പ്രധാന ലക്ഷ്യം.
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ അഞ്ച് ആഴ്ചയായി തുടർച്ചയായി രാജ്യത്തെ കോവിഡ് മുക്തരുടെ എണ്ണം പുതിയ രോഗികളുടെ എണ്ണത്തേക്കാൾ കൂടുതൽ
കഴിഞ്ഞ 24 മണിക്കൂറിൽ രാജ്യത്ത് അൻപതിനായിരത്തിൽ താഴെ പേർക്ക് കോവിഡ് സ്ഥിരീകരിച്ചപ്പോൾ കോവിഡ് മുക്തരായവരുടെ എണ്ണം 54,000ൽ അധികമാണ്.
54,157 പേരാണ് കഴിഞ്ഞ 24 മണിക്കൂറിൽ കോവിഡ് ഭേദമായി ആശുപത്രികളിൽ നിന്നും ഡിസ്ചാർജ് ആയത്. അതേസമയം 47,638 പേർക്ക് പുതുതായി രോഗം സ്ഥിരീകരിച്ചു.
5,20,773 പേർക്കാണ് നിലവിൽ രാജ്യത്ത് കോവിഡ് രോഗബാധ ഉള്ളത്. ആകെ രോഗം സ്വീകരിച്ചവരുടെ എണ്ണത്തിന്റെ 6.19 ശതമാനമാണിത്.
ആകെ രോഗമുക്തരായവരുടെ എണ്ണം, 7,765,966 ആയി. ചികിത്സയിൽ ഉള്ളവരുടെയും രോഗം ഭേദമായവരുടെയും എണ്ണത്തിലുള്ള അന്തരം 72.5 ലക്ഷമാണ് . ദേശീയ രോഗമുക്തി നിരക്ക് വർദ്ധിച്ച് 92.32% ആയി.
പുതുതായി രോഗമുക്തി നേടിയവർ 80 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ നിന്നുള്ളവരാണ്. മഹാരാഷ്ട്രയിൽ ഇന്നലെ മാത്രം 11,000ത്തോളം പേർ രോഗമുക്തരായി.
പുതുതായി രോഗം സ്ഥിരികരിക്കുന്നവരിൽ 79 ശതമാനവും 10 സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ നിന്നാണ്.
കഴിഞ്ഞ 24 മണിക്കൂറിൽ 670 മരണങ്ങളാണ് റിപ്പോർട്ട് ചെയ്തത്. ഇതിൽ 86 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ നിന്നാണ്. മരണസംഖ്യയുടെ 38 ശതമാനവും മഹാരാഷ്ട്രയിൽ നിന്നാണ് . ഡൽഹിയിൽ 66 പേരാണ് കോവിഡ് ബാധിച്ഛ് മരിച്ചത്.
സാംസ്കാരിക മന്ത്രാലയം
ഹർ ഘർ തിരംഗ വെബ്സൈറ്റിൽ 6 കോടിയിലധികം തിരംഗ സെൽഫികൾ ഇതുവരെ അപ്ലോഡ് ചെയ്തു
ന്യൂ ഡൽഹി: ഓഗസ്റ്റ് 16, 2022
മറ്റൊരു മികവാർന്ന നേട്ടം സമ്മാനിച്ച്, ഹർ ഘർ തിരംഗ വെബ്സൈറ്റിൽ ഇതുവരെ 6 കോടിയിലധികം തിരംഗ സെൽഫികൾ അപ്ലോഡ് ചെയ്തു. ഒരു ഹൈബ്രിഡ് ഫോർമാറ്റിൽ വിഭാവനം ചെയ്ത ഈ പരിപാടി വ്യക്തിഗത നിലയിൽ പതാകയുമായി ഭൗതികവും വൈകാരികവുമായ ബന്ധവും, ഈ സംരംഭത്തിനായി സൃഷ്ടിച്ച പ്രത്യേക വെബ്സൈറ്റിൽ  ഒരു സെൽഫി അപ്ലോഡ് ചെയ്യുന്നതിലൂടെ ഒരു കൂട്ടായ ആഘോഷവും ദേശസ്നേഹത്തിന്റെ വർദ്ധനയും വിഭാവനം ചെയ്തു.
ഹർ ഘർ തിരംഗ പ്രചാരണ പരിപാടി വിജയിപ്പിക്കാൻ മുഴുവൻ ആളുകളും ഒത്തുചേർന്നുവെന്ന് പറഞ്ഞ കേന്ദ്ര സാംസ്കാരിക-വിനോദസഞ്ചാര മന്ത്രി ശ്രീ ജി കിഷൻ റെഡ്ഡി, ഇതിൽ രാജ്യത്തെ പൗരന്മാർക്ക് നന്ദി അറിയിച്ചു. ജീവിതത്തിന്റെ വിവിധ തുറകളിലുള്ള ആളുകളിൽ നിന്ന് ഇത്തരത്തിലുള്ള ആവേശം രാജ്യത്തിന്റെ ഐക്യത്തിന്റെയും അഖണ്ഡതയുടെയും അചഞ്ചലമായ പ്രതീകമാണെന്നും അദ്ദേഹം കൂട്ടിച്ചേർത്തു. തിരംഗയ്ക്കൊപ്പം സെൽഫി എടുത്ത എല്ലാവരോടും ഉത്സവ ആവേശവും, ഹർ ഘർ തിരംഗ പോർട്ടലിൽ ചിത്രങ്ങൾ അപ്ലോഡ് ചെയ്യുന്നതും തുടരാൻ അദ്ദേഹം അഭ്യർത്ഥിച്ചു
സ്വാതന്ത്ര്യത്തിന്റെ 75 വർഷങ്ങളുടെ സ്മരണയ്ക്കായി 2021 മാർച്ച് 12 ന് പ്രധാനമന്ത്രി ശ്രീ നരേന്ദ്ര മോദി തുടക്കം കുറിച്ച ആസാദി കാ അമൃത് മഹോത്സവ് 2023 ഓഗസ്റ്റ് 15 വരെ തുടരും. 28 സംസ്ഥാനങ്ങളിലും 8 കേന്ദ്രഭരണ പ്രദേശങ്ങളിലും 150ൽ അധികം രാജ്യങ്ങളിലും ഇതുമായി ബന്ധപ്പെട്ട് 60,000-ത്തിലധികം പരിപാടികൾ വിജയകരമായി നടന്നു. വ്യാപ്തിയുടെയും പങ്കാളിത്തത്തിന്റെയും കാര്യത്തിൽ ഇതുവരെ സംഘടിപ്പിച്ചിട്ടുള്ളതിൽ വച്ച് ഏറ്റവും വലിയ പരിപാടികളിലൊന്നാണ് ആസാദി കാ അമൃത് മഹോത്സവ്.
RRTN/SKY
(Visitor Counter : 105
ആരോഗ്യ, കുടുംബക്ഷേമ മന്ത്രാലയം
ഭാരത സർക്കാർ ഇതുവരെ 16.69 കോടിയിലധികം വാക്സിൻ ഡോസുകൾ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കും സൗജന്യമായി നൽകി
ന്യൂ ഡൽഹി, മെയ് 4, 2021
ഇന്ന് രാവിലെ 8 മണി വരെയുള്ള കണക്കുകൾ പ്രകാരം ഭാരത സർക്കാർ ഇതുവരെ 16.69 കോടി വാക്സിൻ ഡോസുകൾ  സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കും സൗജന്യമായി നൽകിയിട്ടുണ്ട്. ഇതിൽ ഉപയോഗശൂന്യമായി പോയത് ഉൾപ്പെടെ മൊത്തം ഉപഭോഗം 15,94,75,507 ഡോസുകളാണ്.
75 ലക്ഷത്തിൽ അധികം കോവിഡ് വാക്സിൻ ഡോസുകൾ  ഇപ്പോഴും സംസ്ഥാനങ്ങളുടെയും, കേന്ദ്രഭരണ പ്രദേശങ്ങളുടെയും കൈവശം ജനങ്ങൾക്ക് നൽകാനായി ബാക്കിയുണ്ട്.
48 ലക്ഷത്തിലധികം  വാക്സിൻ ഡോസുകൾ അടുത്ത 3 ദിവസത്തിനുള്ളിൽ സംസ്ഥാനങ്ങൾക്കും, കേന്ദ്രഭരണ പ്രദേശങ്ങൾക്കുമായി ലഭിക്കും.
(Visitor Counter : 147
പ്രധാനമന്ത്രിയുടെ ഓഫീസ്
ഇന്റഗ്രേറ്റഡ് ഫൗണ്ടേഷന് കോഴ്സ് 'ആരംഭി'ന്റെ രണ്ടാം പതിപ്പില് പ്രധാനമന്ത്രി ഇന്ത്യന് സിവില് സര്വീസിലെ ഓഫീസര് ട്രെയിനികളുമായി സംവദിച്ചു
ഗുജറാത്തിലെ കെവാഡിയയില് നിന്നും വിഡിയോ കോണ്ഫറന്സിംഗിലൂടെ പ്രധാനമന്ത്രി ശ്രീ നരേന്ദ്രമോദി മസൂറിയിലെ എല്.ബി.എസ്.എന്.എ.എ. യിലെ സിവില് സര്വീസ് ഓഫീസര് ട്രെയിനികളുമായി  സംവദിച്ചു. 2019ല് ആദ്യമായി തുടക്കം കുറിച്ച ഇന്റഗ്രേറ്ററ് ഫൗണ്ടേഷന് കോഴ്സ് ആരംഭിന്റെ ഭാഗമായിട്ടായിരുന്നു ഇത്.
'' ഒരു സിവില് സർവീസ് ഉദ്യോഗസ്ഥൻ്റെ ഏറ്റവും വലിയ കടമ രാജ്യത്തെ പൗരന്മാരെ സേവിക്കുകയാണ്'' എന്ന സര്ദാര് വല്ലഭായി പട്ടേലിന്റെ തത്വശാത്രം പിന്തുടരാന് ഓഫീസര് ട്രെയിനികളുടെ അവതരണങ്ങള്ക്ക് സാക്ഷ്യം വഹിച്ചശേഷം നടത്തിയ തന്റെ അഭിസംബോധനയില് പ്രധാനമന്ത്രി പ്രൊബേഷണർമാരോട് അഭ്യര്ത്ഥിച്ചു.
രാജ്യത്തിന്റെ താല്പര്യത്തിന്റെ പശ്ചാത്തലത്തിലും രാജ്യത്തിന്റെ ഐക്യവും അഖണ്ഡതയും ശക്തിപ്പെടുത്താനുമുള്ള പശ്ചാത്തലങ്ങളുടെ അടിസ്ഥാനത്തില് തീരുമാനങ്ങള് എടുക്കുന്നതിന് പ്രധാനമന്ത്രി ശ്രീ മോദി യുവ ഉദ്യോഗസ്ഥരെ ഉദ്ബോധിപ്പിച്ചു. വകുപ്പുകളുടെയോ അല്ലെങ്കില് തങ്ങള് പ്രവര്ത്തിക്കുന്ന മേഖലകളുടെയോ പരിഗണന നിലനിര്ത്തുന്നതിനെക്കാള് സാധാരണക്കാരന്റെ താല്പര്യത്തിനനുസൃതമായിരിക്കണം ഒരു സിവില് സേവകന് എടുക്കുന്ന തീരുമാനങ്ങള് എന്നതില് അദ്ദേഹം ഊന്നല് നല്കി.
രാജ്യത്തിന്റെ ''ഉരുക്ക് ചട്ടക്കൂടി''ന്റെ ശ്രദ്ധ വെറും പ്രതിദിനപ്രവര്ത്തനങ്ങളില് മാത്രമാകരുതെന്നും രാജ്യത്തിന്റെ പുരോഗതിക്ക് വേണ്ടി പ്രവര്ത്തിക്കുന്നതിലാകണമെന്നതിലും പ്രധാനമന്ത്രി ഊന്നല് നല്കി. പ്രതിസന്ധി ഘട്ടങ്ങളില് അതെല്ലാം വളരെ സുപ്രധാനമാകുമെന്നും അദ്ദേഹം പറഞ്ഞു.
പരിശീലനത്തിന്റെ പ്രാധാന്യത്തിനേയൂം പുതിയ ലക്ഷ്യങ്ങള് നേടുന്നതിന് വേണ്ടിയുള്ള വൈദഗ്ധ്യങ്ങള് നേടുന്നതിനും രാജ്യത്ത് പുതിയ സമീപനങ്ങളും പാതകളും സ്വീകരിക്കുന്നതിനും അതിനുള്ള പ്രധാനപങ്കും അദ്ദേഹം വിശീദകരിച്ചു.
മുന്കാലത്തിന് വിരുദ്ധമായി ഇപ്പോള് മാനവവിഭവശേഷിയുടെ പരീശീലനത്തിന് രാജ്യത്ത് ആധുനിക സമീപനങ്ങള്ക്ക് ഊന്നല് നല്കുന്നുവെന്ന് പ്രധാനമന്ത്രി അഭിപ്രായപ്പെട്ടു. കഴിഞ്ഞ 2-3 വര്ഷങ്ങള് കൊണ്ട് സിവില് സേവകരുടെ പരിശീലനക്രമത്തിലുണ്ടായ പരിവര്ത്തനങ്ങള് അദ്ദേഹം ചൂണ്ടിക്കാട്ടി. ഇന്റഗ്രേറ്റഡ് ഫൗണ്ടേഷന് കോഴ്സ് 'ആരംഭ്' വെറുമൊരു തുടക്കം മാത്രമല്ലെന്നും ഇത് പുതിയ പാരമ്പര്യത്തിന്റെ പ്രതിരൂപമാണെന്നും അദ്ദേഹം അഭിപ്രായപ്പെട്ടു.
അടുത്തിടെ സിവില് സേവനരംഗത്ത് നടപ്പാക്കിയ പരിഷ്ക്കാരമായ മിഷന് കര്മ്മയോഗിയെ പരാമര്ശിച്ചുകൊണ്ട് ഇത് സൃഷ്ടിപരതയും ആത്മവിശ്വാസവും വര്ദ്ധിപ്പിക്കുന്നതിനായി സിവില് സേവകരുടെ കാര്യശേഷി വര്ദ്ധിപ്പിക്കുന്നതിനുള്ള പരിശ്രമമാണെന്ന് ശ്രീ മോദി പറഞ്ഞു.
മുകളില് നിന്ന് തീരുമാനം എടുത്ത് താഴേയ്ക്ക് നടപ്പാക്കുന്ന സമീപനമല്ല ഗവണ്മെന്റ് സ്വീകരിച്ചിട്ടുള്ളതെന്ന് പ്രധാനമന്ത്രി പറഞ്ഞു. നയങ്ങള് രൂപീകരിക്കുന്നതിന് പൊതുജനങ്ങളെ ഉള്ക്കൊള്ളേണ്ടത് വളരെ പ്രധാനമാണെന്ന് അദ്ദേഹം പറഞ്ഞു. ഗവണ്മെന്റിനെ നിയന്ത്രിക്കുന്ന പ്രധാനശക്തി ജനങ്ങളാണെന്ന് അദ്ദേഹം കൂട്ടിച്ചേര്ത്തു.
പരിമതമായ ഗവണ്മെന്റും പരമാവധി ഭരണവും ഉറപ്പാക്കുന്ന തരത്തിലുള്ള പ്രവര്ത്തനരീതിയാണ് ഇപ്പോള് രാജ്യത്തെ എല്ലാ ബ്യൂറോക്രാറ്റുകള്ക്കുമുള്ളതെന്ന് അദ്ദേഹം പറഞ്ഞു. പൗരന്മാരുടെ ജീവിതത്തിലുള്ള ഇടപെടലുകള് കുറയ്ക്കാനും സാധാരണക്കാരെ ശാക്തീകരിക്കാനും അദ്ദേഹം സിവില് സേവകരോട് അഭ്യര്ത്ഥിച്ചു.
ആത്മനിര്ഭരതനേടുന്നതിനുള്ള രാജ്യത്തിന്റെ പരിശ്രമങ്ങള്ക്ക് വേണ്ടി പ്രാദേശികതയ്ക്ക് വേണ്ടിയുള്ള ശബ്ദം  എന്ന മന്ത്രം പിരിശീലിക്കാനും പ്രധാനമന്ത്രി സിവില് സർവീസ് ട്രെയിനികളോട് നിര്ദ്ദേശിച്ചു.
സൂക്ഷ്മ, ചെറുകിട, ഇടത്തരം മന്ത്രാലയം
MSME/ഉദ്ധ്യം രെജിസ്ട്രേഷന്റെ പുതിയ ഓൺലൈൻ സംവിധാനത്തിൽ 50 ലക്ഷത്തിൽ അധികം MSME-കൾ രജിസ്റ്റർ ചെയ്തു
ന്യൂഡൽഹി, സെപ്റ്റംബർ 28, 2021
MSME/ഉദ്ധ്യം രെജിസ്ട്രേഷന്റെ പുതിയ ഓൺലൈൻ സംവിധാനത്തിൽ 50 ലക്ഷത്തിൽ അധികം MSME-കൾ രജിസ്റ്റർ ചെയ്തു. പുതിയ സംവിധാനം 2020 ജൂലൈ 1-ന് ആണ് കേന്ദ്ര MSME മന്ത്രാലയം ആരംഭിച്ചത്. ഇതിൽ 47 ലക്ഷം സൂക്ഷ്മ സംഘടനകളും, 2.7 ലക്ഷം ചെറിയ യൂണിറ്റുകളും ഉൾപ്പെടുന്നു.
https://udyamregistration.gov.in എന്ന പുതിയ പോർട്ടൽ CBDT, GST, GeM നെറ്വർക്കുകളുമായി സംയോജിപ്പിച്ഛ് സുഗമമായി പ്രവർത്തിക്കുന്നു. തീർത്തും കടലാസ്-രഹിത സംവിധാനമാണ് ഇപ്പോൾ MSME റെജിസ്റ്ററേഷൻ.
ഇതുവരെ രജിസ്റ്റർ ചെയ്യാത്ത വ്യവസായ സ്ഥാപനങ്ങൾ MSME മന്ത്രാലയത്തിന്റെയും മറ്റ് ഗവണ്മെന്റ് ഏജൻസികളുടെയും ആനുകൂല്യങ്ങൾ കൈപ്പറ്റാൻ രജിസ്റ്റർ ചെയ്യേണ്ടതാണ്. രെജിസ്റ്ററേഷൻ പൂർണമായും സൗജന്യമാണ്.
സഹായങ്ങൾക്ക് മന്ത്രാലയത്തിന്റെ DIC-കൾ അല്ലെങ്കിൽ CHAMPIONS’ കണ്ട്രോൾ റൂമുകളുമായി ബന്ധപ്പെടാവുന്നതാണ്. സംശയങ്ങൾക്ക് https://champions.gov.in- യിലേക്ക്
എഴുതാവുന്നതുമാണ്.
RRTN
(Visitor Counter : 179
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ യുപി സന്ദർശിക്കും
ലഖ്നൗവിൽ 80,000 കോടി രൂപയിലധികം വരുന്ന 1406 പദ്ധതികളുടെ തറക്കല്ലിടൽ ചടങ്ങിൽ പ്രധാനമന്ത്രി പങ്കെടുക്കും
കാൺപൂരിലെ പരുങ്ക് ഗ്രാമത്തിൽ പൊതുപരിപാടിയെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി നാളെ  ഉത്തർപ്രദേശ് സന്ദർശിക്കും. ഏകദേശം 11 മണിക്ക് പ്രധാനമന്ത്രി ലഖ്നൗവിലെ ഇന്ദിരാഗാന്ധി പ്രതിഷ്ഠാനിൽ എത്തിച്ചേരും, അവിടെ അദ്ദേഹം യുപി നിക്ഷേപക ഉച്ചകോടിയുടെ തറക്കല്ലിടൽ ചടങ്ങിൽ പങ്കെടുക്കും . ഏകദേശം 1:45ന് , പ്രധാനമന്ത്രി കാൺപൂരിലെ പരുങ്ക് ഗ്രാമത്തിൽ എത്തിച്ചേരും, അവിടെ രാഷ്ട്രപതി ശ്രീ രാം നാഥ് കോവിന്ദിനെ അനുഗമിച്ച് അദ്ദേഹം പത്രി മാതാ മന്ദിർ സന്ദർശിക്കും. അതിനുശേഷം, ഏകദേശം 2 മണിക്ക് അവർ ഡോ. ബി ആർ അംബേദ്കർ ഭവൻ സന്ദർശിക്കും, തുടർന്ന് 2:15 ന് മിലൻ കേന്ദ്ര സന്ദർശനം നടത്തും. രാഷ്ട്രപതിയുടെ പൂർവ്വിക ഭവനമായ മിലൻ കേന്ദ്രം പൊതു ഉപയോഗത്തിനായി സംഭാവന ചെയ്യുകയും അത് ഇന്ന് ഒരു കമ്മ്യൂണിറ്റി സെന്ററായി പ്രവർത്തിക്കുകയും ചെയുന്നു. തുടർന്ന് ഉച്ചയ്ക്ക് 2.30ന് പരുങ്ക് ഗ്രാമത്തിൽ നടക്കുന്ന പൊതുപരിപാടിയിൽ പ്രധാനമന്ത്രി പങ്കെടുക്കും.
2018 ഫെബ്രുവരി 21 നും , 22നുമാണ് യുപി നിക്ഷേപക ഉച്ചകോടി നടന്നത്. ഇതിൽ ഒന്നാം ഘട്ടത്തിൽ 61,500 കോടിയിലേറെ രൂപയുടെ പദ്ധതികൾക്ക് 2018 ജൂലൈ 29 നും, രണ്ടാം ഘട്ടത്തിൽ 67,000 കോടി രൂപയിലധികം നിക്ഷേപമുള്ള 290 പദ്ധതികൾക്ക് 2019 ജൂലൈ 28 നും സമാരംഭം കുറിച്ചു .
--ND
(
വാണിജ്യ വ്യവസായ മന്ത്രാലയം
പകർപ്പവകാശ  ചട്ടങ്ങള്, 2021 വിജ്ഞാപനം ചെയ്തു
ന്യൂഡൽഹി, ഏപ്രിൽ 08, 2021
2021 മാർച്ച് 30 ന് പുറത്തിറക്കിയ ഗസറ്റിലൂടെ 2021 ലെ പകർപ്പവകാശ  ചട്ടങ്ങള്,
കേന്ദ്ര സർക്കാർ വിജ്ഞാപനം ചെയ്തു. ഇന്ത്യയിൽ, പകർപ്പവകാശം സംബന്ധിച്ച കാര്യങ്ങൾ നിയന്ത്രിക്കുന്നതിനായി പകർപ്പവകാശ നിയമം,1957 ഉം പകർപ്പവകാശ ചട്ടങ്ങൾ 2013 ഉം ആണ് നിലവിലുള്ളത്. പകർപ്പവകാശ ചട്ടങ്ങൾ, 2013 അവസാനമായി 2016 ലാണ് ഭേദഗതി ചെയ്തത്.
ഇലക്ട്രോണിക് മാർഗങ്ങൾ പ്രാഥമിക ആശയവിനിമയ രീതിയായി സ്വീകരിച്ച് പ്രവർത്തിക്കുന്നതിലൂടെയും ഡിജിറ്റൽ യുഗത്തിലെ സാങ്കേതിക മുന്നേറ്റത്തിന്റെ വെളിച്ചത്തിലും പകർപ്പവകാശ ഓഫീസിന്റെ സുഗമവും കുറ്റമറ്റതുമായ പ്രവർത്തനം ഉറപ്പാക്കാൻ ഭേദഗതികൾ ലക്ഷ്യമിടുന്നു. പകർപ്പവകാശ ജേണൽ പ്രസിദ്ധീകരിക്കുന്നതുമായി ബന്ധപ്പെട്ട ഒരു പുതിയ വ്യവസ്ഥ ഉൾപ്പെടുത്തിയിട്ടുണ്ട്. അതുവഴി ഔദ്യോഗിക ഗസറ്റിൽ പ്രസിദ്ധീകരിക്കേണ്ടതിന്റെ ആവശ്യകത ഒഴിവാകും. ഈ ജേണൽ പകർപ്പവകാശ ഓഫീസ് വെബ്സൈറ്റിൽ ലഭ്യമാകും.
സുതാര്യത പ്രോത്സാഹിപ്പിക്കുന്നതിനായി, വിതരണം ചെയ്യാത്ത റോയൽറ്റി തുകകൾ കൈകാര്യം ചെയ്യുന്നതിനും റോയൽറ്റി ശേഖരിക്കുന്നതിനും വിതരണം ചെയ്യുന്നതിനും ഇലക്ട്രോണിക് പേയ്മെന്റ് രീതികൾ അവലംബിക്കാനുള്ള വ്യവസ്ഥകൾ ഉൾപ്പെടുത്തിയിട്ടുണ്ട്. പുതിയ നിയമ പ്രകാരം പകർപ്പവകാശ സൊസൈറ്റികൾ ഓരോ സാമ്പത്തിക വർഷവും വാർഷിക സുതാര്യത റിപ്പോർട്ട് തയ്യാറാക്കുകയും പരസ്യപ്പെടുത്തുകയും ചെയ്യേണ്ടതുണ്ട്.
സോഫ്റ്റ്വെയർ ജോലികൾ രജിസ്റ്റർ ചെയ്യുന്നതിനുള്ള നടപടിക്രമങ്ങൾ ലഘൂകരിച്ചിട്ടുണ്ട്. ഇപ്പോൾ സോഴ്സ് കോഡിന്റെ ആദ്യ 10, അവസാന 10 പേജുകൾ എന്നിവയോ, 20 പേജിൽ കുറവാണെങ്കിൽ മുഴുവൻ സോഴ്സ് കോഡുമോ ഫയൽ ചെയ്യാൻ അപേക്ഷകന് സ്വാതന്ത്ര്യമുണ്ട്.
പകർപ്പവകാശ സൊസൈറ്റി രജിസ്ട്രേഷനായി സമർപ്പിച്ച അപേക്ഷ തീർപ്പാക്കാനുള്ള സമയപരിധി കേന്ദ്രസർക്കാർ നൂറ്റി എൺപത് ദിവസത്തേക്ക് നീട്ടി.
RRTN/SKY
(Visitor Counter : 244
പ്രധാനമന്ത്രിയുടെ ഓഫീസ്
'മൻ കി ബാത്ത്' അടിസ്ഥാനമാക്കിയുള്ള രണ്ട് ക്വിസുകളിൽ പങ്കെടുക്കാൻ പ്രധാനമന്ത്രി ജനങ്ങളോട് അഭ്യർത്ഥിച്ചു
ഏപ്രിൽ 24-ലെ 'മൻ കി ബാത്' പരിപാടിയെ അടിസ്ഥാനമാക്കിയുള്ള , നമോ ആപ്പിലെ രണ്ട് ക്വിസുകളിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു. ജനങ്ങൾക്ക് പങ്കെടുക്കാവുന്ന ക്വിസിന്റെ ലിങ്കും ശ്രീ മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു;
ഇത്തവണ, നമോ ആപ്പിൽ ഇന്നലത്തെ മൻ കി ബാത്തിനെ അടിസ്ഥാനമാക്കി ഒന്നല്ല രണ്ട് പ്രശ്നോത്തരികൾ ഉണ്ട്.
അവയിലൊന്ന് മൊത്തത്തിൽ പരിപാടിയെ കുറിച്ചുള്ളതാണ്, രണ്ടാമത്തേത് ഇന്ത്യയിലെ വിവിധ മ്യൂസിയങ്ങളെ കുറിച്ചും . രണ്ടിലും പങ്കെടുക്കുക.
narendramodi.in/museumquiz
narendramodi.in/mkbquiz
-ND-
(
വാര്ത്താവിതരണ പ്രക്ഷേപണ മന്ത്രാലയം
'പ്രധാനമന്ത്രി നരേന്ദ്ര മോദിയും സിഖ് കാരുമായുള്ള അദ്ദേഹത്തിന്റെ ഗവൺമെന്റിന്റെ പ്രത്യേക ബന്ധവും' -ലഘുലേഖ പ്രകാശനം ചെയ്തു
'പ്രധാനമന്ത്രി നരേന്ദ്ര മോദിയും സിഖ്കാരുമായുള്ള അദ്ദേഹത്തിന്റെ ഗവൺമെന്റിന്റെ പ്രത്യേക ബന്ധവും' എന്ന പേരിലുള്ള ലഘുലേഖ കേന്ദ്ര വാര്ത്താവിതരണ പ്രക്ഷേപണ മന്ത്രി ശ്രീ പ്രകാശ് ജാവദേക്കറും കേന്ദ്ര വ്യോമയാന മന്ത്രി ശ്രീ ഹർദീപ് സിംഗ് പുരിയും ചേർന്ന് പ്രകാശനം ചെയ്തു.ഹിന്ദി, പഞ്ചാബി, ഇംഗ്ലീഷ് എന്നീ മൂന്നു ഭാഷകളിലാണ് ലഘുലേഖ പ്രസിദ്ധീകരിച്ചിരിക്കുന്നത്.
ലഘുലേഖ പ്രസിദ്ധീകരിച്ച മന്ത്രി ശ്രീ പ്രകാശ് ജാവദേക്കറേയും വാര്ത്താവിതരണ പ്രക്ഷേപണ മന്ത്രാലയത്തെയും കേന്ദ്ര മന്ത്രി ശ്രീ.ഹർദീപ് സിംഗ് പുരി അഭിനന്ദിച്ചു.ഗുരുനാനാക്ക് ദേവ് ജിയുടെ 550-ാം ജന്മ വാർഷിക ദിനാഘോഷങ്ങൾക്കായി കഴിഞ്ഞവർഷം എടുത്ത സുപ്രധാന തീരുമാനങ്ങളാണ് ഈ ലഘുലേഖയുടെ ഉള്ളടക്കം.
വാര്ത്താവിതരണ പ്രക്ഷേപണ മന്ത്രാലയം സെക്രട്ടറി ശ്രീ അമിത് ഖാരെ ചടങ്ങിൽ സന്നിഹിതനായിരുന്നു. ശ്രീ ഗുരുനാനാക്ക് ദേവ് ജിയുടെ ജന്മവാർഷികത്തോടനുബന്ധിച്ച് വാര്ത്താവിതരണ പ്രക്ഷേപണ മന്ത്രാലയത്തിനു കീഴിലുള്ള ബ്യൂറോ ഓഫ് ഔട്ട്റീച്ച് കമ്മ്യൂണിക്കേഷൻ ആണ് ലഘുലേഖ പ്രസിദ്ധീകരിച്ചിരിക്കുന്നത്.
ലഘുലേഖക്കായി ഇവിടെ ക്ലിക്ക് ചെയ്യുക.
https://static.pib.gov.in/WriteReadData/userfiles/English.pdf
(
പ്രത്യേക സേവനങ്ങളും ഫീച്ചറുകളും
പിഐബി മാധ്യമ ശില്പശാല നാളെ  വയനാട് സുൽത്താൻ ബത്തേരിയിൽ നടക്കും
(കൊച്ചി, ഒക്ടോബർ 26, 2022
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  സംഘടിപ്പിക്കുന്ന മാധ്യമ ശില്പശാല ഒക്ടോബർ 27 ന്  വയനാട് സുൽത്താൻ ബത്തേരിയിൽ നടക്കും. രാവിലെ 09.30 ന് സുൽത്താൻ ബത്തേരിയിലെ ഗ്രാൻഡെ ഐറിസ് ഹോട്ടലില് വയനാട് സബ് കളക്ടർ ശ്രീമതി ആര്. ശ്രീലക്ഷ്മി ശില്പശാല ഉദ്ഘാടനം ചെയ്യും.
പിഐബി, കേരള ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി അധ്യക്ഷത വഹിക്കുന്ന സമ്മേളനത്തിൽ, സുൽത്താൻ ബത്തേരി പ്രസ് ക്ലബ് പ്രസിഡന്റ് ശ്രീ എ. സി. ബൈജു മുഖ്യ പ്രഭാഷണം നടത്തും.
'കേന്ദ്ര ഗവൺമെന്റ് പദ്ധതികളുടെ സാമ്പത്തിക വീക്ഷണം" എന്ന വിഷയത്തെ കുറിച്ച് ജില്ലാ ലീഡ് ബാങ്ക് മാനേജർ ശ്രീ ബിബിൻ മോഹൻ ക്ലാസ് നയിക്കും. തുടർന്ന് "കേന്ദ്ര ഗവൺമെന്റ് പദ്ധതികളുടെ സാമൂഹിക വീക്ഷണം" സംബന്ധിച്ച് കാലിക്കറ്റ് സർവകലാശാലയിലെ എക്കണോമിക്സ് വിഭാഗം അസിസന്റ് പ്രൊഫസർ ഡോ. മുനീർ ബാബു സംസാരിക്കും.
പിഐബി കൊച്ചി ഡയറക്ടർ ശ്രീമതി രശ്മി റോജ തുഷാര നായർ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങളെ കുറിച്ച് വിവരിക്കും. കേരളത്തിലുള്ള വിവിധ മാധ്യമ യൂണിറ്റുകളിലെ ഉദ്യോഗസ്ഥരും ചടങ്ങിനെ അഭിസംബോധന ചെയ്യും. തുടർന്ന് കേന്ദ്ര ഗവൺമെന്റിന്റെ വിവിധ പദ്ധതികളെ കുറിച്ച് പദ്ധതി ഗുണഭോക്താക്കൾ അവരുടെ അനുഭവങ്ങൾ പങ്കുവയ്ക്കും.
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പിഐബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
സുൽത്താൻ ബത്തേരി പ്രസ് ക്ലബ്, സിബിസി വയനാട് ഓഫീസ് എന്നിവയുമായി ചേർന്ന് സംഘടിപ്പിക്കുന്ന ശില്പശാലയിൽ പ്രസ് ക്ലബ് സെക്രെട്ടറി ശ്രീ മധു നടേശ്, കൊച്ചി പിഐബിയിലെ മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ഷാമില കെ. വൈ. എന്നിവരും സംസാരിക്കും.
പ്രധാനമന്ത്രിയുടെ ഓഫീസ്
ജുനാഗദ്ജില്ലയിലെ വിവിധ പദ്ധതികള് പ്രധാനമന്ത്രി ഉദ്ഘാടനം ചെയ്തു
ജുനാഗദ്ജില്ലയിലെവിവിധ പദ്ധതികള് പ്രധാനമന്ത്രി ശ്രീ. നരേന്ദ്ര മോദി ഇന്ന്ഉദ്ഘാനം ചെയ്തു. ഗവണ്മെന്റ് സിവില് ഹോസ്പിറ്റല് ജുനാഗദ് കാര്ഷിക സര്വ്വകലാശാലയുടെ പാല്സംസ്ക്കരണ പ്ലാന്റ്, മറ്റ്കെട്ടിടങ്ങള് എന്നിവ ഉദ്ഘാടനം ചെയ്തവയില്പ്പെടുന്നു. ഇന്ന്രാഷ്ട്രത്തിന് സമര്പ്പിക്കപ്പെടുകയോ, ശിലയിടുകയോചെയ്തവയില് 500 കോടിയോളംരൂപയുടെ 9 പദ്ധതികള് ഉണ്ടെന്ന് പ്രധാനമന്ത്രി ഒരു പൊതുയോഗത്തെ അഭിസംബോധന ചെയ്ത്കൊണ്ട് പറഞ്ഞു. ഇന്ത്യയുടെവികസന യാത്രയില് പുതിയഊര്ജ്ജവും, ഉല്സാഹവുമുണ്ടെന്ന്അദ്ദേഹം പറഞ്ഞു.
ഗുജറാത്തിലെങ്ങുംമെഡിക്കല്കോളേജുകളും, ആശുപത്രികളും ഉയര്ന്ന് വരികയാണെന്നും പ്രധാനമന്ത്രി പറഞ്ഞു. ഇത്രോഗികളെ സഹായിക്കാന് വേണ്ടി മാത്രമല്ലഈ മേഖലയില്താല്പര്യമുള്ളവര്ക്കുകൂടിവേണ്ടിയാണ്. ജന് ഔഷധി യോജനയെക്കുറിച്ചുംഅദ്ദേഹം പരാമര്ശിച്ചു. പാവപ്പെട്ടവര്ക്കും, മധ്യവര്ഗ്ഗക്കാര്ക്കുംതാങ്ങാവുന്ന വിലയ്ക്കുള്ളമരുന്നുകള് പ്രാപ്യമാകുന്നത് പ്രധാനപ്പെട്ട കാര്യമാണെന്ന്അദ്ദേഹംകൂട്ടിച്ചേര്ത്തു.
ശുചിത്വത്തിലുള്ള ഗവണ്മെന്റിന്റെ ഊന്നല് സാര്വദേശീയമായി പ്രശംസ നേടിയിട്ടുണ്ട്. ജനങ്ങള് രോഗങ്ങള്കാരണം ബുദ്ധിമുട്ടുന്നില്ലെന്ന് ഉറപ്പാക്കുന്ന ശുചിത്വ ഭാരതത്തില്വൃത്തിക്കുള്ളഊന്നല് പ്രധാനമാണെന്ന്അദ്ദേഹം പറഞ്ഞു.മികച്ച ഡോക്ടര്മാരെയും, പാരാമെഡിക്കല്സ്റ്റാഫിനെയുംആരോഗ്യമേഖലയ്ക്ക്ആവശ്യമുണ്ടെന്ന്
അദ്ദേഹം പറഞ്ഞു. മെഡിക്കല് ഉപകരണങ്ങള് ഇന്ത്യയില്തന്നെ നിര്മ്മിക്കേണ്ടതിന്റെ ആവശ്യകതചൂണ്ടിക്കാട്ടിയ പ്രധാനമന്ത്രി ആഗോളമായസാങ്കേതികമുന്നേറ്റങ്ങള്ക്കൊപ്പം നീങ്ങാന് ഈ മേഖലയ്ക്ക്കഴിയണമെന്നുംകൂട്ടിച്ചേര്ത്തു.
ഉടന് നടപ്പാക്കുന്ന പ്രധാന മന്ത്രി ജന് ആരോഗ്യയോജന - ആയുഷ്മാന് ഭാരത്ആരോഗ്യമേഖലയില് പരിവര്ത്തനം കൊണ്ടുവരുമെന്നും, പാവപ്പെട്ടവര്ക്ക് താങ്ങാവുന്ന നിരക്കില് ഉയര്ന്ന നിലയിലുള്ള ആരോഗ്യസുരക്ഷ ഉറപ്പാക്കുമെന്നുംഅദ്ദേഹം പറഞ്ഞു.
(GK/MRD
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 189.63 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 189.63 കോടി  കടന്നു. 2,34,93,473 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.97 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 19,719 പേരാണ്. ഇത് ആകെ രോഗബാധിതരുടെ 0.05% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,010 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,47,699 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,275 പേർക്കാണ്.
കഴിഞ്ഞ 24 മണിക്കൂറിൽ 4,23,430 പരിശോധനകൾ നടത്തി. 83.93 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.78 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.77 ശതമാനമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്രപതിയുടെ ആരോഗ്യത്തെക്കുറിച്ച് അന്വേഷിച്ചു ; രാഷ്ട്രപതിയുടെ മകനുമായി സംസാരിച്ചു ;
പ്രധാനമന്ത്രി ശ്രീ നരേന്ദ്ര മോദി രാഷ്ട്രപതിയുടെ മകനുമായി സംസാരിച്ചു. രാഷ്ട്രപതിയുടെ ആരോഗ്യസ്ഥിതി അന്വേഷിച്ച പ്രധാനമന്ത്രി അദ്ദേഹത്തിന്റെ ക്ഷേമത്തിനായി പ്രാർത്ഥിച്ചു.
(
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഉപഭോക്തൃപരാതികള് പരിഹരിക്കാന് നടപടികള്
കേന്ദ്ര ഉപഭോക്തൃകാര്യവകുപ്പ്ഏര്പ്പെടുത്തിയദേശീയ ഉപഭോക്തൃഹെല്പ്പ് ലൈന് സംവിധാനത്തില്ഓരോവര്ഷവുംലഭിക്കുന്ന പരാതികളുടെഎണ്ണംഏറിവരികയാണ്. കഴിഞ്ഞ മൂന്ന്വര്ഷംലഭിച്ച പരാതികള്ചുവടെ :
വര്ഷം ദേശീയ ഉപഭോക്തൃഹെല്പ്പ്ലൈനില്ലഭിച്ച പരാതികളുടെഎണ്ണം
2016 ആഗസ്റ്റ്മുതല് 2017 മാര്ച്ച്വരെ 2,12,710
2017 ഏപ്രില്മുതല് 2018 മാര്ച്ച്വരെ 3,98,148
2018 ഏപ്രില്മുതല് 2019മാര്ച്ച്വരെ 4,80,169
മൊത്തം 10,91,027
പരാതികളില് 90 ശതമാനത്തോളവുംതീര്പ്പാക്കി.
കേന്ദ്ര ഉപഭോക്തൃകാര്യ, ഭക്ഷ്യ പൊതുവിതരണസഹമന്ത്രി ശ്രീ. ദാന്വേ റാവുസാഹിബ്ദാദറാവുരാജ്യസഭയില്രേഖാമൂലം നല്കിയമറുപടിയില്അറിയിച്ചതാണിത്.
1800- 11-4000 എന്ന ടോള് ഫ്രീ നമ്പരിലൂടെയോ, 'ഇന്ഗ്രാം' എന്ന പോര്ട്ടല് വഴിഓണ്ലൈന് മുഖേനയോ ഉപഭോക്താക്കള്ക്ക്ദേശീയ ഉപഭോക്തൃഹെല്പ്പ്ലൈനില് പരാതികള്സമര്പ്പിക്കാം. ഈ പരാതികള് ബന്ധപ്പെട്ടവര്ക്ക് പരാതി പരിഹാരത്തിനായിഅയച്ച്കൊടുക്കും. പരാതികള്വേഗത്തില്തീര്പ്പാക്കാനായി 500 ലേറെ കമ്പനികളുമായിഹെല്പ്പ്ലൈനിനെ ബന്ധപ്പെടുത്തിയിട്ടുണ്ട്. ഏതെങ്കിലുംഒരു കമ്പനി പരാതി പരിഹരിക്കാത്ത പക്ഷം ഉപഭോക്താവിന് 1986 ലെ ഉപഭോക്തൃസംരക്ഷണ നിയമ പ്രകാരംരൂപീകരിക്കപ്പെട്ടിട്ടുള്ളകണ്സ്യൂമര്ഫോറങ്ങളെസമീപിക്കാനാവും.
ND MRD– 448
(
വാണിജ്യ വ്യവസായ മന്ത്രാലയം
ഇന്ത്യ-യുകെ സ്വതന്ത്ര വ്യാപാര കരാറിന്റെ അഞ്ചാം റൗണ്ട് ചർച്ചകൾ പൂർത്തിയായി
2022 ജൂലൈ 29-ന്, ഇന്ത്യ-യുകെ സ്വതന്ത്ര വ്യാപാര കരാർ സംബന്ധിച്ച  അഞ്ചാം വട്ട ചർച്ചകൾ ഇരു രാജ്യങ്ങളും പൂർത്തിയാക്കി. ഈ സാങ്കേതിക ചർച്ചകൾ ഹൈബ്രിഡ് രീതിയിലാണ് നടത്തിയത്. ചില ഉദ്യോഗസ്ഥർ ന്യൂ ഡൽഹിയിൽ യോഗം ചേരുകയും, ഭൂരിഭാഗം ഉദ്യോഗസ്ഥരും ഓൺലൈൻ ആയി പങ്കെടുക്കുകയും ചെയ്തു.
അഞ്ചാം വട്ട ചർച്ചകളിൽ, 85 വ്യത്യസ്ത സെഷനുകളിൽ ആയി 15 നയ മേഖലകൾ ഉൾക്കൊള്ളുന്ന കരാറിന്റെ കരട് രേഖ, ഇരു രാജ്യങ്ങളിൽ നിന്നുമുള്ള സാങ്കേതിക വിദഗ്ധർ വിശദമായി ചർച്ച ചെയ്തു. 2022 ഒക്ടോബർ അവസാനത്തോടെ സമഗ്രവും സന്തുലിതവുമായ സ്വതന്ത്ര വ്യാപാര കരാറിനെക്കുറിച്ചുള്ള ഭൂരിഭാഗം ചർച്ചകളും അവസാനിപ്പിക്കുന്നതിനായി ഇന്ത്യ, യുകെ ഉദ്യോഗസ്ഥർ ഈ വേനൽക്കാലം മുഴുവൻ തീവ്ര പ്രവർത്തനം നടത്തും .
പ്രധാനമന്ത്രിയുടെ ഓഫീസ്
പുരുഷന്മാരുടെ ഡബിൾ ടേബിൾ ടെന്നിസിൽ വെള്ളി മെഡൽ നേടിയ ശരത് കമലിനേയും സത്യൻ ജ്ഞാനശേഖരനേയും പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിൽ പുരുഷന്മാരുടെ ഡബിൾ ടേബിൾ ടെന്നിസിൽ വെള്ളി മെഡൽ നേടിയതിന് ശരത് കമലിനേയും സത്യൻ ജ്ഞാനശേഖരനേയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ടീം വർക്കിന് കൂടുതൽ കരുത്ത്! പുരുഷന്മാരുടെ ഡബിൾസിൽ ശരത് കമൽ , സത്യൻ ജ്ഞാനശേഖരൻ എന്നിവരുടെ ചലനാത്മകമായ ടീം വെള്ളി മെഡൽ നേടിയതിൽ സന്തോഷം. ഈ മിടുക്കരായ അത്ലറ്റുകൾക്ക് ആശംസകൾ."
--ND--
(More power to teamwork! Glad that the dynamic team of @sharathkamal1 and @sathiyantt have won the Silver medal in the Men’s Doubles event. Best wishes to these brilliant athletes. #Cheer4India pic.twitter.com/rS6Zgc8iCI
— Narendra Modi  August 7, 2022